ארגון טראמפ

ארגון טראמפ (באנגלית: The Trump Organization; לשעבר אליזבת טראמפ ובָנֶיהָּ) הוא קונצרן אמריקאי בינלאומי בבעלות פרטית, שמרכזו נמצא במגדל טראמפ במידטאון מנהטן, ניו יורק. הוא כולל מיזמים עסקיים והשקעות של נשיא ארצות הברית לשעבר, דונלד טראמפ. טראמפ שימש כיו"ר וכנשיא הארגון. כיום, נשיאת החברה היא בתו של טראמפ, איוונקה טראמפ. סגני נשיאת החברה והמנהלים בפועל הם ילדיו, דונלד טראמפ ג'וניור ואריק טראמפ. ארגון טראמפ מתמקד בנושאי פיתוח נדל"ן, בהשקעות, במסחר בבורסה, בשיווק ומכירות, ובניהול רכוש. בבעלות הארגון נדל"ן למגורים, בתי מלון, אתרי נופש, מגדלי מגורים ומגרשי גולף במדינות שונות, אותם הוא מפעיל ומפתח. כמו כן בבעלותו כמה מאות אלפי מטרים רבועים (מספר דונמים) של נדל"ן במרכז מנהטן. לארגון ישנן 515 חברות בנות, כששמו של טראמפ נמצא ב-264 מהן, ובשמם של 54 נוספים מופיעים ראשי התיבות של שמו. עם השקעות בתוך ארצות הברית ובעולם, ארגון טראמפ מתפרס על פני מגוון רחב של תחומים, כולל נדל"ן, בניין, אירוח, בידור, הוצאה לאור של ספרות וכתבי עת, מדיה, ניהול דוגמניות (טראמפ מודל), קמעונאות, שירותים פיננסיים, פיתוח משחקי לוח, מזון ומשקאות, הוראת מנהל עסקים ונדל"ן (אוניברסיטת טראמפ), הזמנת נסיעות מקוונת, חברות תעופה (טראמפ שאטל), שירותי טיסה על מסוק ותחרויות יופי (מיס ארצות הברית ומיס תבל). הארגון הוא גם הבעלים של חברת תוכן טלוויזיוני והפקה הנקראת "טראמפ הפקות", היוצרת תוכניות טלוויזיה, כולל את תוכנית המציאות "המתמחה". כמו כן, החברה עוסקת בקמעונאות, ובתקופות שונות עסק באופנה, בהלבשה, בתכשיטים ובאביזרים, בספרות, בריהוט לבית, במוצרי תאורה, בטקסטיל ובאביזרים לאמבטיות, במצעים, במוצרי ניחוח לבית, במוצרי עור קטנים, בכוסות למשקאות אלכוהוליים וכן במשקאות אלכוהוליים (טראמפ וודקה), בסטייקים (טראמפ סטייקים), בשוקולדים, ובבקבוקי מים מינרליים (טראמפ אייס). ישנם מספר גופים הממשיכים לשאת את השם טראמפ למרות שהם כבר לא שייכים לארגון טראמפ. לדוגמה, בפברואר 2016, נמכרו החזקותיה בחברת טראמפ בידור נופש, הבעלים של טראמפ טאג' מאהל, טראמפ פלאזה, ובתי הקזינו של טראמפ מרינה באטלנטיק סיטי, ניו ג'רזי. מכון טראמפ פעל החל משנת 2005 תחת הסכם רישוי עם "אוניברסיטת טראמפ" אך לא היה קשור ל"ארגון טראמפ". בשנת 2009 תוקף ההסכם פג והוא לא חודש. באוגוסט 2022, סמנכ"ל הכספים של הארגון, אלן וייסלברג, הודה בביצוע יותר מתריסר עבירות פליליות, כולל הונאת מס פלילית וגניבה גדולה. חבר מושבעים בניו יורק הרשיע ב-3 בדצמבר 2022 את ארגון טראמפ בהונאת מס ובפשעים כלכליים נוספים. הארגון הורשע בכל 17 סעיפי האישום, לאחר יום של דיונים בבית המשפט העליון של ניו יורק במנהטן. בית המשפט קבע, בין היתר, כי שתי ישויות משפטיות בארגון קשרו קשר לביצוע עבירה וכן זייפו מסמכים עסקיים. מדיה וקבצים בנושא ארגון טראמפ בוויקישיתוף אתר האינטרנט הרשמי של ארגון טראמפ (באנגלית) ארגון טראמפ, ברשת החברתית פייסבוק ארגון טראמפ, ברשת החברתית אקס (טוויטר) ארגון טראמפ, ברשת החברתית אינסטגרם ארגון טראמפ, סרטונים בערוץ היוטיוב Damien Moore Evans (17 ביולי 2015). "James Fox weighs in on Donald Trump in The Wall Street Journal". Read Peak. אורכב מ-המקור ב-2016-05-02. נבדק ב-18 בינואר 2016. {{cite web}}: (עזרה) Anthony Zurcher (23 ביולי 2015). "Five take-aways from Donald Trump's financial disclosure". BBC. נבדק ב-17 בינואר 2016. {{cite web}}: (עזרה) Garver, Rob (24 ביולי 2015). "7 Revelations from Donald Trump's Financial Disclosure". CNBC. נבדק ב-17 בינואר 2016. {{cite web}}: (עזרה) "How Donald Trump brings in over $250M a year". Las Vegas Review Journal. 21 באוגוסט 2015. נבדק ב-17 בינואר 2016. {{cite web}}: (עזרה) Yanofsky, David (22 ביולי 2015). "A list of everything Donald Trump runs that has his name on it". Quartz. נבדק ב-16 בינואר 2016. {{cite web}}: (עזרה) "21 Unusual Facts About Billionaire Politician Donald Trump". Inc.com. נבדק ב-17 בינואר 2016. {{cite web}}: (עזרה) Reid J. Epstein Heather Haddon (11 באוגוסט 2015). "Donald Trump Is Frugal With His Cash in Republican Presidential Race". The Wall Street Journal. נבדק ב-17 בינואר 2016. {{cite web}}: (עזרה) "The Trump Organization LLC". Bloomberg Businessweek. נבדק ב-15 בינואר 2015. {{cite web}}: (עזרה) Parry, Wayne (26 בפברואר 2016). "Trump Taj Mahal Casino Out of Bankruptcy, Into Carl Icahn's Hands". Associated Press. נבדק ב-7 במרץ 2016. {{cite news}}: (עזרה) "Allen Weisselberg, longtime Trump executive, pleads guilty to tax fraud". Washington Post (באנגלית אמריקאית). ISSN 0190-8286. נבדק ב-2022-12-06. "חבר מושבעים בניו יורק הרשיע את ארגון טראמפ בהונאת מס". TheMarker. נבדק ב-2022-12-06. "Trump Organization convicted of tax fraud in Manhattan trial". Financial Times. 2022-12-06. נבדק ב-2022-12-06.